open-index/open-wikipedia-markdown huggingface dataset:
פסח איסר גלצינסקי

רבי **פסח איסר גַלְצִינְסְקִי** (תר"ז, 1847 – י"ג באלול תרפ"ז, 1927) היה רב, מחנך וראש ישיבה בלומז'ה שבפולין, מן הדמויות הבולטות ביהדות לומז'ה בראשית המאה ה-20.

## ביוגרפיה
נולד בלומז'ה לאביו רבי יצחק מרדכי, אח בכור לארבעה אחים. למד בחדרים מקומיים, ובהמשך נשלח על ידי אביו ללמוד בישיבת ביאליסטוק. לאחר מכן למד תקופה בהָרוֹשץ, וחזר ללומז'ה.

נישא לנחמה זלאטה בתו של החסיד הרדזיני, רבי יעקב יוסף ציבולקה. נשואיו עוררו סכסוך בין קהילת המתנגדים בעיר, ממנה הגיע אביו של החתן, לבין קהילת החסידים, ממנה באה משפחת הכלה. בסופו של דבר נערכה החופה ליד בית המדרש של המתנגדים, אך אב הכלה חטף את החתן באמצע יום החופה והביאו לבית החסידים, שם התקיימה תפילת מנחה חגיגית.

### קריירה חינוכית
לאחר נישואיו עסק זמן קצר במסחר קמח סיטונאי, אך משלא הצליח, פנה להוראה. תחילה לימד גמרא במישניץ כמורה, ובהמשך פתח חדר בעירו לומז'ה. שמו יצא למרחקים כמלמד מוכשר ובעל הסברה ברורה, ואף בלומז'ה – שהתפרסמה במלמדיה הדגולים – נחשב מורה מובהק.

בהמשך מונה לראש ישיבת לומז'ה, משרה בה כיהן עשרות שנים והעמיד מאות תלמידים, שחלקם היו לימים מגדולי התורה בדורם. שיעוריו נמסרו במרתף הישיבה וזכו לפופולריות רבה.

### אורח חייו
רבי פסח איסר היה יהודי חרדי שומר מצוות, דקדקן בהלכה ואהוב על תלמידיו. התגורר במשך שנים רבות ברחוב סנאטורסקה בלומז'ה, מול מוסדות הקהילה. מאוחר יותר עבר להתגורר בבתי הישיבה. והיה כבן בית בבית רבי מלכיאל צבי טננבוים.

הקפיד בכל ערב פסח לשאוב בעצמו מים ממעיין נהר הנַרֶב לאפיית מצה שמורה. פעם אחת נשבר הקרח מתחתיו והוא כמעט טבע, אך ניצל בידי בני משפחת קורניצקי.

### פרעות והזקנה
בזמן פרעות שביצעו חיילי גדוד האלר ביהודי לומז'ה, חדרו לביתו חיילים וקרעו את זקנו. אשתו, נחמה זלאטה, ניסתה להציל את כבודו בכך שהגישה להם מספריים – והם גילחו לו חצי זקן.

לאחר מכן חדל מלהעביר שיעורים והקדיש את זמנו לכתיבה וללימוד תורה. אחיו תמכו בו כספית מארצות הברית. רצה לעלות לארץ ישראל, כשם שאביו עשה בזקנותו, אך דאגתו לבתו האלמנה ולנכדיו מנעה ממנו את המהלך.

### פטירתו
נפטר בליל שבת פרשת כי תצא, י"ג באלול תרפ"ז (1927), בהיותו כבן 80. העיר לומז'ה לבשה אבל, ולווייתו נערכה ברוב עם. תלמידיו הקימו ועד כבוד, הדפיסו מודעות אבל בעברית ובפולנית, והספידוהו בהיכל הישיבה ועל קברו.

## כתביו
בעתות הפנאי כתב פירושים למסכתות שלימד. כתבים אלו נמצאים בכתב יד בידי בניו, ולא נדפסו.

## מראהו
רבי פסח איסר תואר כאדם גבוה וישר קומה, בעל זקן לבן מרשים. לבושו היה מוקפד, הילוכו מתון ומכובד, והוא עורר כבוד בסביבתו.

## משפחתו
* בנו, משה גולדין (morris goldin), נישא לבת דודו לייבל, דינה. (נולד ב-1871, נפטר 1962)
* אחיו, שמואל שמש
* אחיו, איטשה מוטל
* אחיו, שלמה נחתום

## לקריאה נוספת
* 

## קישורים חיצוניים
* 

קטגוריה:רבנים פולנים
קטגוריה:אנשי חינוך יהודים
קטגוריה:רבני ישיבת לומז'ה
קטגוריה:ילידי 1847
קטגוריה:נפטרים ב-1927
אנדור (כפר)

**אִנְדוּר** (בערבית: **إندور**) היה כפר ערבי בעמק יזרעאל שננטש במהלך מלחמת העצמאות.

## גאוגרפיה
הכפר שכן כ-10.5 ק"מ דדרומית מזרחית לנצרת, על מורדותיה הצפון-מזרחיים של גבעת המורה שמעל עפולה.

## אטימולוגיה
השם אנדור משמר, על פי השערת החוקרים, את שם העיר המקראית עין דור שעל פי ההשערה ישבה בח'רבת צפצפות הסמוכה לכפר. הצלבנים כינו את המקום אֶנדוֹר.

## היסטוריה
ב-1596 חיו בכפר 22 תושבים, וב-1931 התגוררו בו 445 תושבים ב-75 בתי-אבן. אחד ממנהיגי המרד הערבי הגדול בין השנים 1936-1939, שיח' תופיק אבראהים, היה תושב הכפר. בין 1944 ל-1945 עלה מספר התושבים ל-620, רובם מוסלמים. אדמות הכפר השתרעו על שטח של 12,444 דונם. בסמוך לכפר נמצאו בורות מים, קברים ושרידי בתים נטושים המצביעים על התיישבות מוקדמת במקום.

על פי ההיסטוריון בני מוריס, מרבית אזור עמק בית שאן נכבש עד 15 במאי 1948, אולם הכפר נכבש רק ב-24 במאי 1948 בידי חטיבת גולני במהלך מבצע ארז.

על אדמות הכפר לא נבנו יישובים ישראלים בהמשך. קיבוץ דברת הוקם ב-1946 ממערב לכפר, על הגבול שבין אדמות אנדור ואדמות הכפר דַבּוּרִייה. קירות רבים הרוסים חלקית עדיין עומדים באתר הכפר. חורבות הכפר מפוזרות על שטח תלול נרחב ובו עשרות התמוטטויות של מערות נארי שיוצרות נוף מצוקים. סביב הכפר מצויים שרידי בוסתנים, מבנה אבן המעוטר בנדבכי בזלת וגיר לסירוגין.

## כלכלה
כלכלת הכפר התבססה על גידול דגנים, הדרים, בננות וזיתים, וכן בעלי חיים.

## קישורים חיצוניים

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:עמק יזרעאל
יוהני אהווניארווי

**יוּהָנִי אַהְוֶנְיַרְוִי** (בפינית: **Juhani Ahvenjärvi**; נולד ב-25 בנובמבר 1965) הוא משורר פיני.

## ביוגרפיה
יוהני אהווניארווי נולד בטמפרה שבדרום-מערב פינלנד ועודנו מתגורר בעיר הולדתו. 

שיריו התפרסמו בפעם הראשונה באסופת יוצרים צעירים שראתה אור בשנת 1992 ונקראה "קבוצת 92". באותה השנה ראה אור גם ספר הביכורים שלו, שנקרא "ג'וגינג". ספר שיריו השני, "החלום המשורטט" שמו, ראה אור ארבע שנים לאחר מכן, בשנת 1996, וזיכה אותו בשפע תהודה וביקורות מחמיאות. לאחר מכן התפרסמו שישה ספרי שירה נוספים פרי עטו, בין השאר "הפסקה הצוברת תאוצה" (2005), "צל הריחוף" (2010), "מהרכב שבפאתי טמפרה" (2021) ו"נתזים" (2024). על שלושה מספריו זכה בפרס עיריית טמפרה.

עסק גם בהוראת כתיבה יוצרת באוניברסיטת טמפרה.

## קישורים חיצוניים
תרגום עברי של רמי סערי, "שאלת הנמלה; מורשה".

קטגוריה:משוררים פינים
קטגוריה:פינים שנולדו ב-1965
כיכר תיאודור הרצל

**כיכר תיאודור הרצל** (בהונגרית: **Herzl Tivadar tér**) היא כיכר עירונית במרכז בודפשט, בירת הונגריה, הממוקמת ברובע ארז'בט (Erzsébetváros) במִפְגָּש הרחובות דוהאני (Dohány utca) ו-וֶסֶלֶנְיִי (Wesselényi utca). הכיכר נקראת על שם תיאודור (בנימין זאב) הרצל, מחולל הציונות המדינית, שנולד בבית סמוך ברחוב דוהאני 2. היא משמשת צומת תרבותי והיסטורי עבור הקהילה היהודית המקומית והמבקרים בשל קרבתה לבית הכנסת הגדול של בודפשט ולמוזיאון היהודי.

## רקע היסטורי
הכיכר קיבלה את שמה הרשמי לאחר מלחמת העולם השנייה, כחלק מגל הנצחה למורשתו של הרצל באירופה. הרצל, יליד 1860, בילה את שנות ילדותו בבניין הסמוך לכיכר, אשר כיום משמש חלק מהמוזיאון היהודי. בתקופת השואה, האזור סביב הכיכר היה חלק מ"הגטו היהודי" של בודפשט, שם רוכזו עשרות אלפי יהודים לפני גירושם למחנות ההשמדה. לאחר המלחמה, שוקם האזור בהדרגה, והכיכר הפכה לסמל של חידוש החיים היהודיים בעיר.

## תיאור המרחב
הכיכר משלבת אלמנטים מודרניים והיסטוריים:

**[[בית הכנסת הגדול של בודפשט|בית הכנסת הגדול]]**: ניצב מול הכיכר ברחוב דוהאני 2, נבנה ב-1859 בסגנון נאו-מורי והוא הגדול ביותר באירופה, עם קיבולת של 3,000 מתפללים.

**[[המוזיאון והארכיון היהודי-הונגרי|המוזיאון היהודי]]**: שוכן בחלקו בבית הולדתו של הרצל, ומציג תערוכות על תולדות יהדות הונגריה, כולל פריטים מהמאה ה-19 ומסמכי ציונות.

**פסל מיניאטורי של הרצל**: הוצב באוקטובר 2018 על עמוד תאורה בסמוך לכיכר, מעשה ידי האמן האוקראיני-הונגרי מיכאיל קולודקו. הפסל, בגובה 30 ס"מ, מתאר את הרצל רוכב על אופניים, בהשראת תמונה היסטורית מ-1901.

**אנדרטאות זיכרון**: בכיכר מוצב לוח זיכרון לקורבנות השואה מהרובע, וכן שלט הסבר היסטורי בשפות הונגרית, אנגלית ועברית.

## חשיבות תרבותית
הכיכר משמשת מוקד עלייה לרגל לתיירים ישראלים ויהודים, המבקשים לחבר בין מורשת הרצל לבין הקמת מדינת ישראל. מדי שנה נערך בסמוך אליה "פסטיבל הסְפָר היהודי" (Könyves Fesztivál), המציג יצירות ספרותיות הקשורות ליהדות הונגריה. כמו כן, הכיכר מוזכרת במסלולי סיורים מודרכים העוסקים בציונות ובהיסטוריה של בודפשט.

בינואר 2024, בשיתוף עיריית בודפשט והקהילה היהודית, שונה שם הכיכר ל"כיכר 7 באוקטובר" למשך שבועיים, לזכר קורבנות מתקפת הטרור של חמאס על ישראל. הטקס כלל נאומים ממנהיגים מקומיים ושגריר ישראל.

## הערות שוליים

קטגוריה:בודפשט: כיכרות
קטגוריה:הנצחת בנימין זאב הרצל
תל אל-מזר

**תל אל-מזר** הוא תל קדום סמוך למחנה אריה בבקעת הירדן. בתל נמצאו ממצאי חרסים מתקופת הברונזה הקדומה, התקופה הישראלית והפרסית.

## זיהוי התל
יש המזהים את התל עם העיר המקראית עטרות, הנזכרת כאחת מערי הגבול שבין שבטי אפרים ומנשה. יש המזהים אותו עם עיר הלויים יקמעם, הנזכרת בספר דברי הימים (דברי הימים א' ו'). עיר זו הייתה הדרומית ביותר בנציבות החמישית של ממלכת שלמה. הצעת זיהוי נוספת היא העיר קוראי מסוף בית שני והתקופה הביזנטית, הנזכרת בכתבי יוסף בן מתתיהו ובמפת מידבא. בחפירות שנערכו במקום התגלתה שכבת חורבן המתוארכת לתקופת מסעו של שישק המצרי.

## היסטוריה מאוחרת
בשלהי התקופה העות'מאנית הוקם מבנה על שלוחה של הגבעה, שהוסב בתקופת המנדט למשטרת הג'יפתליק. בעקבות מלחמת השחרור עברו תושבי הכפר א-סטריה ליד רחובות להתגורר בסביבות התל, והם נטשו גם אזור זה במלחמת ששת הימים וערקו לירדן. אך השם סטריה נשאר במפות.

## גאולוגיה וגאוגרפיה
בעלייה לתל ישנו מסלע גירני אדמדם. למרגלות התל כמה מערות שחלקן משמש את התושבים סביב להשכנת צאן וכמחסנים.

התל שוכן מערבית לנחל תרצה ולפארעה אל-ג'יפתליק, מזרחית למחנה אריה וצפונית למשואה.

על התל מצויים בונקרים חפורים לעומק האדמה ושוחות הבונקר סובבות את התל. על פסגת התל ניצב מבנה מודרני שבחצרו בריכה ועל גגו אנטנה. המבנה שימש בעבר גם את צה"ל אך ננטש. גבולות התל נושקים לגדר המחנה.

## קישורים חיצוניים

* 


## הערות שוליים

מזר
קטגוריה:אתרי המקרא
קטגוריה:אתרים ארכאולוגיים כנעניים בארץ ישראל
קטגוריה:אתרים ארכאולוגיים יהודיים בארץ ישראל
קטגוריה:השומרון: אתרים ארכאולוגיים
קטגוריה:בקעת הירדן
פסטיבל הסרטים של רומא

**פסטיבל הסרטים של רומא** (באיטלקית: **Festa del Cinema di Roma**) הוא פסטיבל קולנוע המתקיים מדי שנה בחודש אוקטובר בעיר רומא, איטליה. הפסטיבל נוסד בשנת 2006 ומאז הפך לאחד מאירועי הקולנוע המרכזיים באיטליה. החל משנת 2022 הפסטיבל הוכר רשמית כפסטיבל תחרותי על ידי הפדרציה הבינלאומית של איגודי מפיקי הסרטים (FIAPF).

הפסטיבל שם דגש על קולנוע בינלאומי ואיטלקי כאחד, ומתקיימות בו הקרנות בכורה עולמיות, לצד מפגשים עם יוצרים, תחרויות קולנועיות ומסגרות לא רשמיות. האירועים המרכזיים נערכים באודיטוריום פרקו דלה מוזיקה.

## היסטוריה
המהדורה הראשונה של הפסטיבל התקיימה בשנת 2006 ביוזמת עיריית רומא וקרן הקולנוע של רומא, במטרה ליצור פסטיבל שימשוך קהלים רחבים ויעניק במה לקולנוע איכותי מכל העולם.

בשנת 2022 הפסטיבל הפך רשמית לפסטיבל תחרותי, עם הכרה מלאה על ידי FIAPF. המהדורה ה-17 שהתקיימה בין 13 ל-23 באוקטובר 2022 הייתה הראשונה שהתנהלה במתכונת זו. המהדורה ה-18 התקיימה בין 18 ל-29 באוקטובר 2023.

המהדורה ה-19 התקיימה בין 16 ל-27 באוקטובר 2024, וכללה הקרנת כמאה סרטים מ-48 מדינות.

## מדורים
התוכנית הרשמית של הפסטיבל מחולקת למספר מדורים:

### Cinema d'Oggi
מבחר סרטים עלילתיים, עם עדיפות לסרטים בהקרנת בכורה עולמית. בסיום כל הקרנה מצביע הקהל על הזוכה ב"פרס חביב הקהל | Cinema d'Oggi".

### Gala
הקרנת בכורה עולמית, בינלאומית או אירופית של סרטים עלילתיים.

### Mondo Genere
סרטים עלילתיים בז'אנרים מגוונים, עם עדיפות לסרטים בהקרנת בכורה עולמית.

### Prospettive Italia
מגמות חדשות בקולנוע האיטלקי, בהקרנות בכורה עולמית. בתום כל הקרנה נבחרים שני זוכים ב"פרס חביב הקהל | Cinema Italia (עלילתי)" וב"פרס חביב הקהל | Cinema Italia (תיעודי)".

### Alice nella Città
מדור המוקדש לקולנוע לילדים ובני נוער, הכולל שני תתי-מדורים תחרותיים: אחד לסרטים לבני 12 ומעלה, והשני לסרטים מתחת לגיל 12.

## הפרס
פרס פסטיבל הסרטים של רומא הוא פסלון כסף בצורת פסל של הקיסר הרומי מרקוס אורליוס, המוצב בכיכר גבעת הקפיטולין של מיכלאנג'לו .

## קישורים חיצוניים

* 

## הערות שוליים

קטגוריה:איטליה: פסטיבלי קולנוע
קטגוריה:רומא: תרבות
יולי סה

**יולנדה סה פילגיירה** (בספרדית: **Yolanda Saa Filgueira**; נולדה ב-4 באוקטובר 1992), הידועה בשם הבמה **יולי סאה**, היא זמרת-יוצרת, מלחינה ופזמונאית ספרדייה, ילידת פונטבדרה שבגליסיה. כבר בגיל צעיר נחשפה למוזיקה דרך אביה, שהכיר לה בולרוים קלאסיים כמו "Contigo aprendí" ו-"Sabor a mí". בגיל 13 קיבלה גיטרה כמתנה לחג המולד והחלה לנגן באופן אוטודידקטי. בגיל 18, בהשראת הזמר הגליסיאני אנדרס סוארס, החלה לכתוב שירים משלה. ב-2013 פרסמה ביוטיוב גרסת כיסוי לשיר "Lucha de gigantes" של אנטוניו וגה.

ב-2018 עברה למדריד כדי לקדם את קריירת המוזיקה שלה. תחילה הופיעה בתחנות הרכבת התחתית של העיר, ובהמשך במועדונים קטנים כמו "Libertad 8" ו-"El Búho Real". באותה שנה זכתה בתחרות *Abriendo Ventanas* של אנדרס סוארס, ולאחר מכן חתמה על חוזה הקלטות עם וורנר מיוזיק. במהלך אותה שנה הוציאה את המיני-אלבום הראשון שלה, *Magma*, והשתתפה ביוזמות מוזיקליות במהלך הסגר במגפת הקורונה.

ב-22 באפריל 2022 פרסמה את אלבום הבכורה שלה, *A golpes de fe*, שכלל 11 שירים. באוקטובר של אותה שנה השתתפה בתוכנית הטלוויזיה של RTVE, *Dúos increíbles*, שם שיתפה פעולה עם הזמרת סולה חימנס והגיעה לגמר. בנובמבר 2023 הוכרזה כאחת מ-16 המתמודדים בבנידורם פסט, הקדם הלאומי של  לאירוויזיון 2024, עם השיר "No se me olvida". היא הגיעה למקום השביעי במקצה השני, ונכשלה בניסיון להעפיל לגמר.

## קישורים חיצוניים

## הערות שוליים

קטגוריה:זמרות ספרדיות
קטגוריה:מלחינים ספרדים
קטגוריה:ספרדיות שנולדו ב-1992
קטגוריה:ספרדים שנולדו ב-1992
פרס גילדת הבמאים האמריקאית

**פרס גילדת הבמאים האמריקאית** (באנגלית: **Directors Guild of America Awards**) הוא פרס המוענק מדי שנה על ידי גילדת הבמאים של אמריקה (DGA), במטרה להוקיר מצוינות בבימוי בקולנוע, בטלוויזיה, בפרסומות ובתחומי מדיה נוספים. הפרס נחשב לאחד מהחשובים והיוקרתיים ביותר בתעשיית הבידור האמריקאית, ומשמש לעיתים קרובות כאינדיקציה לזכייה עתידית בפרס אוסקר לבימוי הטוב ביותר.

הפרסים מוענקים מדי שנה מאז שנת 1948, כאשר הפרס הראשון היה בקטגוריית הסרט העלילתי. עם השנים נוספו קטגוריות נוספות המשקפות את התרחבות עולם הבימוי, ובהן בימוי לסדרות דרמה, קומדיה, מיני-סדרות, סרטים תיעודיים, תוכניות ילדים, פרסומות ותוכניות מציאות.

הפרס הראשון שהוענק על ידי הגילדה לא היה פרס תחרותי, אלא תואר כבוד – "חבר כבוד לכל החיים" – אשר הוענק בשנת 1938 לבמאי החלוץ די. וו. גריפית'. תואר זה נמשך כפרס מיוחד לאורך השנים, ובמקביל נוצרו קטגוריות פרס קבועות ותחרותיות.

פסלי הפרסים עצמם מיוצרים על ידי חברת העיצוב הניו-יורקית Society Awards, האחראית גם לעיצוב פרסים ידועים נוספים בתעשייה האמריקאית.

## קטגוריות
הפרסים מתחלקים לשתי קבוצות עיקריות: קטגוריות תחרותיות ופרסים מיוחדים.

### קטגוריות תחרותיות
הקטגוריות כוללות, בין השאר:
* פרס גילדת הבמאים של אמריקה לבימוי מצטיין – סרט עלילתי (מאז 1948)
* פרס גילדת הבמאים של אמריקה לבימוי מצטיין – סרט תיעודי (מאז 1991)
* פרס גילדת הבמאים של אמריקה לבימוי מצטיין – סרט ביכורים (מאז 2015, קרוי מאז 2024 על שם מייקל אפטד)
* פרס גילדת הבמאים של אמריקה לבימוי מצטיין – סדרת קומדיה (מאז 1971)
* פרס גילדת הבמאים של אמריקה לבימוי מצטיין – סדרת דרמה (מאז 1971)
* פרס גילדת הבמאים של אמריקה לבימוי מצטיין – מיני-סדרה או סרט טלוויזיה (מאז 1971)
* פרס גילדת הבמאים של אמריקה לבימוי מצטיין – פרסומות (מאז 1979)
* פרס גילדת הבמאים של אמריקה לבימוי מצטיין – תוכניות מציאות (מאז 2005)

## קישורים חיצוניים
* 

קטגוריה:פרסי בימוי קולנועיים
קטגוריה:פרסים אמריקאיים
פסטיבל הסרטים הבין-לאומי בים האדום

**פסטיבל הסרטים הבין-לאומי של הים האדום** (בערבית: **مهرجان البحر الأحمر السينمائي الدولي**) הוא פסטיבל קולנוע אשר הושק בשנת 2019 ומתקיים בג'דה, שבמערב ערב הסעודית. הפסטיבל מתמקד בעיקר במגמות חדשות של סיפור קולנועי ובטיפוח כישרונות צעירים מערב הסעודית, מההעולם הערבי ומיתר חלקי העולם. הפסטיבל שואף להניח תשתית מוצקה לתעשיית הקולנוע בערב הסעודית, מתוך מטרה לתרום לגיוון מקורות ההכנסה של המדינה. מהדורתו הראשונה של הפסטיבל התקיימה בעיר העתיקה של ג'דה בין 6 ל־15 בדצמבר 2021. מהדורתו השנייה התקיימה בין 1 ל־10 בדצמבר 2022, והציגה בעיקר סרטים מערב הסעודית ומהמזרח התיכון.

## היסטוריה
פסטיבל הסרטים הבין-לאומי של הים האדום נוסד בשנת 2019, במסגרת יוזמה להחיות את תעשיית הקולנוע בערב הסעודית. תחילה תוכננה פתיחתו לחודש מרץ 2020, אך היא בוטלה עקב התפרצות מגפת הקורונה בערב הסעודית. הפסטיבל נחנך לבסוף בנובמבר 2021, עם הקרנת סרטו של ג'ו רייט, סיראנו.

## ארגון
הפסטיבל מופעל ומנוהל על ידי קרן פסטיבל הסרטים של הים האדום (Red Sea Film Festival Foundation), מוסד תרבותי ללא כוונת רווח הרשום בערב הסעודית. יושבת ראש הקרן היא ג'ומאנה אלראשיד, מנכ"לית קבוצת המחקר והמדיה הסעודית – SRMG.

## מהדורות הפסטיבל
### מהדורת 2021
מהדורת הבכורה של הפסטיבל נפתחה ב־6 בדצמבר 2021 עם הקרנת סיראנו של הבמאי ג'ו רייט, בג'דה, ערב הסעודית. במסגרת הפסטיבל הוקרנו 138 סרטים מ־67 מדינות, מתוכם 16 השתתפו בתחרות הרשמית. הפסטיבל ננעל ב־15 בדצמבר עם בכורתו העולמית של סרטו של כביר ח'אן, 83. האירוע התקיים על רקע קריאות לחרם מצד מבקרים שטענו כי שלטונות ערב הסעודית מנסים להסיט את תשומת הלב הבין-לאומית מהתנהלות המדינה בתחום זכויות האדם. נטען כי הממלכה עושה שימוש בתרבות ככלי "להלבין" את תדמיתה בזירה הבין-לאומית. אחת המבקרות טענה כי ללא חופש ביטוי, הפסטיבל הופך לתעמולה בלבד.

## קישורים חיצוניים

## הערות שוליים

קטגוריה:אסיה: פסטיבלי קולנוע
קטגוריה:ג'דה
קטגוריה:ערב הסעודית: תרבות
Virgin (אלבום של לורד)

***Virgin*** (בעברית: "**בתול/ה**") הוא אלבום האולפן הרביעי של הניו זילנדית לורד. הוא יצא לאור ב-27 ביוני 2025, על ידי חברות התקליטים יוניברסל מיוזיק ניו זילנד וריפבליק רקורדס.

## רקע והכרזה
לאחר יציאת אלבום האולפן השלישי שלה, *[[Solar Power]]* (2021), סיפקה לורד רק עדכונים לא קבועים ורמיזות על היותה באולפן הקלטות. בפברואר 2023, היא אישרה למגזין "Ensemble" שהיא החלה לעבוד על אלבום האולפן הרביעי שלה, והודתה שייקח לה זמן רב לחזור. ביולי 2024, שיתפה לורד קליפ קצר של מוזיקה חדשה בסטוריז שלה באינסטגרם. בחודש שלאחר מכן, אושר שהיא חברה למוזיקאי האמריקאי ג'ים-אי סטאק לאלבום.

ב-24 באפריל 2025, הוציאה לורד את "What Was That", הסינגל הראשון שלה כאמנית סולו מזה כמעט ארבע שנים. השיר שימש כסינגל המוביל מתוך אלבומה הרביעי, שלא פורסם אז. קליפ נלווה צולם בניו יורק, וכלל קטעים מהופעה מפתיעה בוושינגטון סקוור פארק מוקדם יותר באותו שבוע. ב-30 באפריל, היא הכריזה על צאת האלבום *Virgin*', אשר מכיל 11 שירים. ההכרזה על צאת האלבום מגיעות בעקבות מרווחי הזמן "היסטוריים" של ארבע שנים שנקבעו בין אלבומיה הקודמים *[[Pure Heroine]]*, *[[Melodrama]]* ו-*[[Solar Power]]*, שיצאו ב-2013, 2017 ו-2021, בהתאמה.

לורד הייתה שותפה להפקת האלבום לצד ג'ים-אי סטאק, וגם לכתיבת השירים והפקה מצד דב היינס, דן ניגרו, פביאנה פאלאדינו, אנדרו אייג'ד ובדי רוס. ספייק סטנט וטום אלמהירסט גויסו למיקס של האלבום, בעוד שהמאסטרינג בוצע על ידי כריס גרינגר.

עטיפת האלבום מתארת תמונת רנטגן של אגן עם אבזם לחגורה, רוכסן למכנסיים והתקן תוך רחמי. בהצהרה, לורד הודיעה כי הצבע הכחול, המייצג את התקופה, נעשה "ברור" על ידי הכריכה, במטרה ל"שקיפות מלאה". וירג'יניה הייתה ניסיונה "ליצור מסמך" שישקף את נשיותה, אותה תיארה כ"גולמית, ראשונית, תמימה, אלגנטית, פתוחה לב, רוחנית, גברית".

ב-8 במאי 2025, הכריזה לורד על סיבוב הופעות עולמי הנקרא Ultrasound World Tour, לקדיום אלבומה. סיבוב ההופעות יתחיל ב-17 בספטמבר 2025 באוסטין, טקסס, וצפוי להסתיים ב-9 בדצמבר 2025 בסטוקהולם, שוודיה.

מגזין הקנדי ** הכליל את עטיפת האלבום כאחד מן העטיפות האלבומים הטובים ביותר לשנת 2025.

## רשימות סוף שנה

## רשימת רצועות

## מיקומי שיא
### מצעדי סוף שנה

## היסטוריית יציאות לאור

## קישורים חיצוניים

* 

## הערות שוליים

קטגוריה:אלבומי לורד
קטגוריה:אלבומים באנגלית
קטגוריה:אלבומי חברת ריפבליק רקורדס
חיים טייב

**חיים טייב** (נולד ב-1960) הוא יזם, איש עסקים ופילנתרופ ישראלי, מייסד ונשיא קבוצת מיטרלי וקרן מנומדין. הוא נודע בפעילותו הענפה לפיתוח תשתיות ומיזמים חברתיים באפריקה, ובקידום יוזמות חברתיות בישראל. בשנת 2025 השיא משואה בטקס יום העצמאות ה-77 של מדינת ישראל.

## ביוגרפיה
חיים טייב נולד בירושלים וגדל במושב עולש שבעמק חפר. לאחר שירותו הצבאי, הצטרף לעסקי החקלאות של משפחתו. בשנות ה-80 עבר לפורטוגל במסגרת עבודה בתחום החקלאות, ובשנות ה-90 החל לפעול באנגולה, שם יזם מיזמים חקלאיים שהתבססו על מודלים ישראליים של קיבוצים ומושבים. הצלחת המיזמים הובילה להרחבת פעילותו למדינות נוספות באפריקה, ביניהן סנגל, חוף השנהב ומוזמביק.

### פעילות עסקית
בשנת 2010 ייסד טייב את קבוצת מיטרלי, תאגיד בינלאומי המתמחה בפיתוח תשתיות בתחומי החינוך, הבריאות, המים, האנרגיה, הדיור והחקלאות במדינות מתפתחות באפריקה. הקבוצה מפעילה מעל 80 מיזמים באפריקה ומעסיקה אלפי עובדים. בין הפרויקטים הבולטים: הקמת כ-40,000 יחידות דיור בר-השגה, פיתוח רשתות מים וחשמל באזורים כפריים, והקמת מוסדות חינוך ובריאות.

בשנת 2019 הקים טייב את קרן מנומדין, המתמקדת ביצירת אימפקט חברתי, סביבתי וכלכלי באמצעות פילנתרופיה אסטרטגית, השקעות אימפקט ושיתופי פעולה בין-מגזריים. הקרן פועלת בישראל ובאפריקה, ומשקיעה בחברות סטארט-אפ בתחומי החקלאות, הבריאות, האנרגיה והחינוך. בישראל, הקרן יזמה את הקמת מרכז מנומדין למשפט יהודי ודמוקרטי באוניברסיטת בר-אילן, הפועל לחיזוק הזהות היהודית והדמוקרטית של המדינה.

### פעילות פילנתרופית וציבורית
טייב מעורב בפעילות פילנתרופית נרחבת. בשנת 2006 ייסד את הקרן לתרבות ואומנות באנגולה, הפועלת לשיקום ושימור המורשת התרבותית של המדינה, ומפעילה מרכזים קהילתיים, תוכניות חינוכיות והכשרות מקצועיות לנשים. בנוסף, הוא מכהן כנשיא עמותת "הצל לבו של ילד אפריקה", המביאה לישראל ילדים מאפריקה הזקוקים לניתוחי לב מצילי חיים.

טייב ייסד את מכון ישראל-אפריקה, הפועל לחיזוק הקשרים המדיניים, הכלכליים והטכנולוגיים בין ישראל למדינות אפריקה. המכון מקדם שיתופי פעולה בתחומי האנרגיה, החקלאות, הבריאות והחינוך, ומתבסס על מודלים ישראליים שהותאמו לצרכים המקומיים באפריקה.

### פרסים והוקרה
בשנת 2021 הוענק לטייב תואר דוקטור לשם כבוד מאוניברסיטת בר-אילן, כהוקרה על פעילותו הפילנתרופית רבת השנים למען קהילות במדינות מתפתחות באפריקה ועל תרומתו לחיזוק חוסנה הלאומי של מדינת ישראל.

ביוני 2024 קיבל תעודת הוקרה מיוחדת מנשיא המדינה יצחק הרצוג על פעילותו לשיקום ובניית חוסן לאומי ומקומי בעקבות מלחמת חרבות ברזל.

באפריל 2025 השיא משואה בטקס יום העצמאות ה-77 של מדינת ישראל, כהוקרה על תרומתו לקידום החוסן הלאומי והערבות ההדדית באמצעות תוכניות רחבות היקף.

### חיים אישיים
טייב נשוי לאיריס היימן-טייב, אב לשישה ילדים וסב לנכדים. הוא מתגורר בישראל ומחלק את זמנו בין פעילותו העסקית והפילנתרופית באפריקה לבין יוזמות חברתיות בישראל.

## הערות שוליים

קטגוריה:אנשי עסקים ישראלים
קטגוריה:משיאי משואה ביום העצמאות: 2025
קטגוריה:ירושלים: אישים
קטגוריה:עולש (מושב): אישים
קטגוריה:ישראלים שנולדו ב-1960
דיוקן ג'ורג' הרביעי (תומאס לורנס)

**דיוקן ג'ורג' הרביעי** (באנגלית: **George IV**) הוא ציור שמן מ-1821 מאת הצייר הבריטי סר תומאס לורנס, המתאר את המלך ג'ורג' הרביעי בגלימות ההכתרה. היצירה שמורה כיום באוסף וולאס בלונדון.

## הרקע ליצירה
ג'ורג' הרביעי (1830–1762) היה דמות מפתח בהיסטוריה של אוסף וולאס ואספן אמנות נלהב. עוד בטרם הומלך בשנת 1820, היה מיודד עם המרקיזה השנייה מהרטפורד ועם בנה, לימים המרקיז השלישי, ששימש לעיתים כיועצו ואף כסוכן מטעמו במכירות פומביות. לורנס, שהחזיק בתואר נשיא האקדמיה המלכותית לאמנויות (1820–1830), צייר מספר דיוקנים של המלך, אך התייחס לדיוקן זה כאל המוצלח שבהם. הדיוקן מתאפיין בגישה בלתי רשמית יחסית ומדגים את האלגנטיות והעידון שאפיינו את המלך. ג'ורג' העניק את הדיוקן לפילגשו ליידי קונינגהם. עד שנת 1841 כבר נחרט הדיוקן חמש פעמים והוזכר בכתביהם של ויליאם תקרי (ב"יריד ההבלים") וצ'ארלס דיקנס (ב"בית קדרות"). רכישת היצירה על ידי סר ריצ'רד וולאס מעידה על רגישותו להיסטוריה של האוסף.

## תיאור היצירה
לורנס נחשב לדיוקנאי הדגול והאופנתי ביותר בדורו. מינויו כצייר החצר של ג'ורג' השלישי בשנת 1792, לאחר מותו של ג'ושוע ריינולדס, הוביל להזמנות מזדמנות בלבד, אך רק לאחר 1814 החל המלך ג'ורג' הרביעי להעסיקו באופן תדיר.
זהו דיוקן ההכתרה של ג'ורג' הרביעי, שתיעד את הגלימות המרהיבות שעוצבו לפי הנחיותיו האישיות של המלך. הציור הוזמן לתלייה באולם הכס בארמון סנט ג'יימס, בין סצנות קרב מאת הצייר ג'ורג' ג'ונס, והוא עדיין תלוי שם כיום.
למרות חשיבותו, הציור נעשה על גבי גרסה מוקדמת יותר – דיוקן מ-1818 שבו תואר ג'ורג' כנסיך העוצר בגלימות מסדר הבירית. גרסה זו ניתנה לבית האחוזה בדבלין (כיום בגלריית יו ליין), ומהן הועתקו ארבע גרסאות נוספות השמורות באוסף המלכותי. בגלימת ההכתרה ניכרים קווי המתאר של הגלימה הקודמת, ואף ניתן לראות דרכה פרטים מהתלבושת המקורית.
המלך מתואר בגלימות ההכתרה, כשידו הימנית נשענת על שולחן מסוג Table des Grands Capitaines ולצדו הכתר הקיסרי. הוא עונד את שרשראות מסדר גיזת הזהב, מסדר הגואלפים, מסדר האמבט ומסדר הבירית.

## קישורים חיצוניים

## הערות שוליים

קטגוריה:ציורים באוסף המלכותי של הממלכה המאוחדת
קטגוריה:ציורי שמן
קטגוריה:ציורים מהמאה ה-19
קטגוריה:דיוקנאות גברים
קטגוריה:גברים בציור
קטגוריה:דיוקנאות של משפחת המלוכה הבריטית
קטגוריה:תומאס לורנס: ציורים
תאורן

ממוזער|תצלום של תאורן שעובד על סט צילומים בחוץ. הוא מכוון פנס LED גדול המותקן על מעמד.
**תאורן** הוא איש מקצוע האחראי על התקנה, תפעול ותחזוקה של תאורה מלאכותית במסגרת הפקות בתיאטרון, טלוויזיה, קולנוע, מופעים חיים, קונצרטים ואירועים. תפקידו כולל מימוש הדרישות האמנותיות והטכניות של התאורה על פי הנחיות גורמים בכירים, כגון מעצב התאורה, הגאפר (Gaffer) או הצלם הראשי, בהתאם לסוג ההפקה.

## תחומי פעילות
### תיאטרון
בהפקות תיאטרון, טכנאי התאורה פועלים בהתאם להנחיות של מעצב התאורה וחשמלאי ראשי. תפקידם כולל פריסת תשתיות, התקנת גופי תאורה, כיוון פנסים, התקנת מסנני צבע, דוגמאות תמונה (Gobos) ותכנות לוחות תאורה ליצירת האווירה הנדרשת בכל סצנה.

### קולנוע וטלוויזיה
בסטים של קולנוע וטלוויזיה, התאורנים כפופים לגאפר, שהוא ראש מחלקת התאורה, שפועל בהנחיית הצלם הראשי. הגאפר מוביל את ביצוע החלטות התאורה על פי הדרישות החזותיות של הסרט או הסדרה. התאורנים מטפלים בציוד התאורה, מחברים וממקמים גופים בהתאם לסצנה, ומנהלים את הפצת החשמל לכל המחלקות באתר הצילום.

### מוזיקה חיה והופעות
במופעים חיים, קונצרטים והפקות בידור, טכנאי תאורת במה אחראים על יצירת האפקטים החזותיים בזמן אמת. הם מתקינים וממקדים את התאורה, שולטים בקונסולות עמעום, מחליפים מסנני צבע במהלך המופע, ולעיתים מתפעלים זרקורים עוקבים או לוחות בקרה מתקדמים.

## תפקידי תאורן
* קריאת תסריט/תרשים תאורה להבנת דרישות ההפקה
* שיתוף פעולה עם במאי, צלם ראשי, או מנהל הפקה
* התקנה, מיקוד ותפעול של ציוד תאורה
* תפעול מערכות בקרה ממוחשבות
* יצירת אפקטים באמצעות צבעים, מסננים, ודוגמאות
* תחזוקה שוטפת (החלפת נורות, תיקון ציוד, ניהול בטיחות)
* עבודה עם גנרטורים והפצת חשמל בסט
* ביצוע שינויים בזמן אמת במהלך מופעים
* התמודדות עם אתגרי שטח ותנאי מזג אוויר משתנים

## היררכיה ארגונית
### קולנוע וטלוויזיה
* **טכנאי תאורה (Lighting Technician)** – מדווח ל־Best Boy
* **Best Boy Electric** – מדווח לגאפר
* **גאפר (Gaffer)** – מדווח לצלם הראשי ואחראי על ניהול מחלקת התאורה

### מופעי במה
* **ראש טכנאי תאורה / חשמלאי ראשי** – אחראי על קביעת צרכים ותכנון אפקטים
* **מפעיל לוח תאורה** – מתכנת ומבצע את רצפי התאורה בזמן ההופעה
* **טכנאי תאורה** – מבצע התקנות ושינויים בזמן מופע
* **עוזר תאורת במה** – מסייע לצוות ומעביר ציוד לפי הצורך

## קישורים חיצוניים

## הערות שוליים

קטגוריה:מקצועות בתעשיית הקולנוע
ג'ורג' וורת'

**ג'ורג' ויטז וורת**' (באנגלית: **George Vitéz Worth**; נולד בשם **גיירג' וויטיץ**, בהונגרית: **György Woittitz**; 1 באפריל 1915 – 15 בינואר 2006) היה סייף (חרב) יהודי-אמריקאי. זכה במדליית ארד אולימפית (לונדון 1948) בחרב קבוצתי. אלוף ארצות הברית (1954) בחרב אישי. הוא ייצג את ארצות הברית ב-4 אולימפיאדת (לודון 1948 – רומא 1960).

## ביוגרפיה
וויטיץ נולד וגדל בבודפשט שבהונגריה למשפחה יהודית. בגלל האנטישמיות הגוברת בהונגריה בשנת 1937, הוא ביקש להגר לארצות הברית, אך לא היה יכול לעשות זאת ישירות משום שהיה יהודי וחי במשך כשנתיים בקובה. הוא הגיע לארצות הברית דרך מיאמי בשנת 1940. הוא שינה את שמו לג'ורג' וורת', ובגיל 22 התגורר במנהטן, ניו יורק. בפברואר 1944 קיבל אזרחות אמריקאית. הוא נלחם עם הדיוויזיה ה-62 של צבא ארצות הברית במלחמת העולם השנייה במהלך הקרב על הבליטה, בשנים 1944–1945 וזכה במספר אותות כוכבי ארד.

### מדליית ארד אולימפית
באולימפיאדת לונדון (1948) זכה במדליית ארד בחרב קבוצתי וסיים במקום חמישי בחרב אישי. הנבחרת האמריקאית כללה עוד סייף יהודי אחד, נורמן ארמיטאג'.

באולימפיאדת הלסינקי (1952) הוא סיים במקום רביעי בחרב קבוצתי והודח בשלב רבע הגמר בחרב אישי וסיים במקום 21. הנבחרת האמריקאית כללה עוד שלושה סייפים יהודים: נורמן ארמיטאג', אלכס טרבס  ואלן קוורטלר.

באולימפיאדת מלבורן (1956) הוא סיים במקום חמישי בחרב קבוצתי והודח בשלב חצי הגמר בחרב אישי וסיים במקום 14. הנבחרת האמריקאית כללה עוד שלושה סייפים יהודים: נורמן ארמיטאג', אברם כהן  ואלן קוורטלר.

באולימפיאדת רומא (1960) הוא סיים במקום רביעי בחרב קבוצתי. הנבחרת האמריקאית כללה עוד סייף יהודי אחד, אלן קוורטלר.

## קישורים חיצוניים

קטגוריה:מהגרים מהונגריה לארצות הברית
קטגוריה:סייפים אמריקאים
קטגוריה:סייפים יהודים אמריקאים
קטגוריה:סייפים באולימפיאדת לונדון (1948)
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:זוכי מדליית ארד אולימפית מארצות הברית
קטגוריה:מעוטרי כוכב הארד
קטגוריה:אמריקאים שנולדו ב-1915
קטגוריה:אמריקאים שנפטרו ב-2006
רסלמניה 30

**רסלמניה 30** (או בשמו המוכר יותר **WrestleMania XXX**) היה אחד מאירועי השלם וצפה של ארגון ההיאבקות האמריקאי, ה-WWE. האירוע נערך ב-6 באפריל 2014, באצטדיון מרצדס-בנץ סופרדום שבניו אורלינס, לואיזיאנה והיה האירוע הראשון ששודר במסגרת השירות החדש "WWE Network" שאיפשר צפייה מקוונת בתכני מדיה למנויים בתשלום. האירוע היה האירוע ה-30 בסדרת אירועי רסלמניה. מתאבק העבר וחבר היכל התהלה של ה-WWE, האלק הוגאן שימש כמנחה האירוע.

שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, דניאל בריאן ניצח את בטיסטה והאלוף שהגן על תוארו, רנדי אורטון וזכה באליפות ה-WWE העולמית במשקל כבד לאחר שבריאן העפיל לקרב זה עקב ניצחונו על טריפל H בקרב הפותח של הערב. עוד ברשימת הקרבות, ג'ון סינה ניצח את בריי וויאט, ברוק לסנר ניצח את אנדרטייקר, כששבר את רצף הניצחונות של האחרון ברסלמניה לאחר 21 ניצחונות רצופים. האירוע כלל לראשונה קרב הגנה על אליפות הדיוות, הראשונה והאחרונה בהיסטוריה של רסלמניה.

## תוצאות

### קרב הדחות זוגות מרובע על אליפות הזוגות של ה-WWE

## קישורים חיצוניים

* 

## הערות שוליים

קטגוריה:אירועי שלם וצפה של ה-WWE בשנת 2014
קטגוריה:אירועי רסלמניה
קטגוריה:2014 בארצות הברית
עונת 2025/2026 בליגת העל הרוסית בכדורגל

**עונת 2025/2026 בליגת העל הרוסית בכדורגל** (נקראת גם **ליגת Mir** בשל חסויות מסחריות) צפויה להיות העונה ה-34 של ליגת העל הרוסית בכדורגל כליגת הכדורגל הבכירה במערך הליגות בכדורגל ברוסיה. העונה צפויה להתחיל ב-18 ביולי 2025 ולהסתיים במאי 2026. נותנת החסות — חברת האשראי Mir.

גם בעונה זו משתתפות 16 קבוצות. ארבע ממוסקבה ואחת מכל עיר מן הערים הבאות: אורנבורג, ניז'ני נובגורוד, גרוזני, קאזאן, טוליאטי, קלינינגרד, קרסנודאר, רוסטוב על הדון, סמרה, סנקט פטרבורג, סוצ'י ומחצ'קלה.

בתום העונה החולפת נלקח רישיון ההשתתפות בליגה ממועדון חימקי, למרות שסיים במקום 12, בעקבות אי-סדרים כספיים.

בנוסף:
* בלטיקה קלינינגרד חזרה לליגת העל אחרי עונה אחת בליגה הלאומית, כשסיימה במקום הראשון בליגה הלאומית.
* סוצ'י חזרה אחרי עונה אחת, לאחר שגברה על ניז’ני נובגורוד בצמד משחקי הישרדות.
על פתיחת העונה העיבה פרשת שחיתות בה הייתה מעורבת קבוצת טורפדו מוסקבה, כשהנהלת הקבוצה נלקחה לחקירה משטרתית על שיחוד שופטי כדורגל והטיית משחקים שלא בדרך ספורטיבית. בעקבות הפרשה, נמנעה מהקבוצה העפלה לליגת העל הרוסית בכדורגל. את מקומה בליגה תפסה קבוצת אורנבורג, שסיימה אחרונה בליגת העל בעונה החולפת.

בעונת 2025/2026 נמדדה כמות הצופים הנמוכה ביותר למשחק, כאשר 232 צופים בלבד נכחו במשחק המחזור השלישי בין ניז׳ני נובגורוד ללוקומוטיב מוסקבה. המשחק נערך באחמט ארנה בעיר גרוזני. מנגד גזפרום ארנה אירח את המשחק הנצפה ביותר בתולדות הליגה מאז הכנסת נוהג כרטיס האוהד Fan ID, עם 57,777 צופים שצפו במשחק זניט–ספרטק.

## הקבוצות

### אצטדיונים

במשך שנים לא היה ברוסיה אצטדיון כדורגל חדיש ומודרני וזמן רב שאצטדיון לוקומוטיב מוסקבה שנחנך בשנת 2002 היה האצטדיון המודרני ביותר. לאחר תנופת הבנייה שהביא מונדיאל 2018 נבנו 11 אצטדיוני כדורגל חדשים והליגה הרוסית מתהדרת בתשעה אצטדיוני כדורגל מודרניים שנבנו לקראת גביע העולם בכדורגל ועוד שני אצטדיונים מודרניים שלא נבנו עבור המונדיאל.
#### נתונים

## שינויי מאמנים

## הסופר קאפ הרוסי

משחק הסופר קאפ הרוסי 2025 הפגיש בין אלופת רוסיה 2024/2025 קרסנודאר ומחזיקת הגביע הרוסי בכדורגל 2025 צסק"א מוסקבה. בתום המשחק, צסק"א גברה 1:0 על קרסנודאר והשיגה זכייה שמינית בהיסטוריה.

## טבלת הליגה
;נכון ל-31 באוקטובר 2025

### מוליכות הטבלה

ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.5
ScaleMajor = unit:year increment:1 start:1
TimeAxis = orientation:horizontal
Colors =
 id:Dinamo value: blue
 id:Spartak value: red
 id:Rostov value: yellow
 id:CSKA value: purple
 id:Zenit value: rgb(0.0,0.8,0.9)
 id:Lokomotiv value: green
 id:Krasnodar value: rgb(0.0,0.2,0.0)
 id:KS value: darkblue
PlotData=
 bar:Position width:15 color:white align:center
 from:1 till:2 shift:(0,19) text:"ראדונסרק" color: Krasnodar
 from:2 till:6 shift:(0,19) text:"ביטומוקול" color: Lokomotiv
 from:6 till:9 shift:(0,19) text:"ראדונסרק" color: Krasnodar
 from:9 till:12 shift:(0,19) text:"א''קסצ" color:CSKA
 from:12 till:13 shift:(0,19) text:"וקול" color: Lokomotiv
 from:13 till:14 shift:(0,19) text:"ראדונסרק" color: Krasnodar


## סטטיסטיקות

### צופים

## קישורים חיצוניים
*

## הערות שוליים

קטגוריה:תחרויות כדורגל ב-2026
קטגוריה:תחרויות כדורגל ב-2025
קטגוריה:2026 ברוסיה
קטגוריה:2025 ברוסיה
קטגוריה:עונות בליגת העל הרוסית בכדורגל
עוזר צלם

ממוזער|עוזר צלם ביחד עם הצלם על סט צילומים
ממוזער|עוזר צלם מושך את הפוקוס
**עוזר צלם** הוא חבר במחלקת הצילום בצוות הפקה קולנועית שתפקידו העיקרי הוא לשמור על הפוקוס האופטי של עדשת המצלמה על הנושא או הפעולה המצולמים.

"משיכת פוקוס" (pulling focus) מתייחסת לפעולת שינוי מרחק הפוקוס של עדשת מצלמה בהתאם למרחקו של נושא נע ממישור הפוקוס של המצלמה, או בהתאם לשינוי במרחק בין אובייקט סטטי למצלמה נעה. לדוגמה, אם שחקן נע ממרחק של  ל־ ממישור הפוקוס, עוזר הצלם משנה את הגדרת המרחק בעדשה בהתאמה מדויקת לתנועת השחקן. עוזר הצלם עשוי גם להעביר את הפוקוס מאובייקט אחד לאחר בהתאם לדרישות השוט, תהליך המכונה "רק פוקוס" (rack focusing).

## משיכת פוקוס
לעיתים קרובות ישנו מרווח טעות מצומצם מאוד, בהתאם לפרמטרים של כל שוט. תפקידו של עוזר הצלם הוא בעל חשיבות רבה בתהליך ההפקה הקולנועית. ברוב המקרים, תמונה "רכה" (לא בפוקוס) נחשבת לבלתי שמישה, משום שלא ניתן לתקן שגיאה כזו בפוסט־פרודקשן שניתן להסיר פרטים מתוך פריים, לא ניתן להחזיר פרטים שלא צולמו כראוי עקב חוסר פוקוס. ייתכן כי שחקן לא יוכל לשחזר הופעה טובה באותה רמה בטייק נוסף, ולכן מצופה מעוזר הצלם לבצע את עבודתו ללא רבב בכל טייק.

## מתודולוגיה
לאחר שמיקום המצלמה או ה"שוט" הכללי נקבע על ידי צלם הקולנוע (ה־DOP) ומפעיל המצלמה, עוזר המצלמה הראשון מתחיל למדוד את המרחקים בין הסימונים של השחקנים לבין מישור הפוקוס של המצלמה. מרחקים אלו נרשמים באמצעות סימונים בעיפרון גריז או עט על טבעת הפוקוס של העדשה; סימונים דומים עשויים להופיע גם על דיסק הסימון או הטבעת של כל מערכת "פולו פוקוס" שנמצאת בשימוש. באופן מסורתי, עוזר הצלם הסתמך רק על הסימונים הללו ועל תחושת המרחק המפותחת שלו כדי להשיג תוצאות מדויקות. בעשור האחרון, עם המעבר הגובר למצלמות דיגיטליות, מסכים איכותיים יותר ו"וידאו טאפ" ברזולוציה גבוהה, קיבל עוזר הצלם כלים נוספים המסייעים לו לשמור על פוקוס נכון. מסך באיכות HD עשוי להיות שימושי במיוחד כשאין זמן למדוד ולסמן את כל המרחקים הדרושים, או כאשר לא ניתן לבצע חזרות מוקדמות. במרבית ההפקות המודרניות, נעשה שימוש בטכנולוגיות אלחוטיות להעברת וידאו, אשר שולחות אות HD או 4K ישירות לעוזר הצלם.

עוזר המצלמה הראשון עשוי לבצע מדידות סביבה כלליות כדי להבין מהם המרחקים בין נקודות התייחסות – כמו דוגמאות על הרצפה או הקירות, ריהוט, וכל אלמנט נוסף בסביבה – על מנת לשער במהירות מרחקים משוערים בין המצלמה לנושא גם בתנאים כאוטיים.

ה־1st AC כפוף לצלם הראשי, עובד לצד מפעיל מצלמה, ומפקח על עוזר המצלמה השני (המכונה גם "קלפר לודר") ועל כל שאר חברי מחלקת המצלמה.

## הערות שוליים

קטגוריה:מקצועות בתעשיית הקולנוע
עד מדינה (סרט)

**עד מדינה** הוא סרט טלוויזיה ישראלי משנת 2005.

## תקציר העלילה
הסרט עד מדינה מגולל דרמה חברתית העוקבת אחר מימון (דקל עדין), ילד בן אחת-עשרה מהפריפריה, המעדיף לבלות את זמנו עם חבורת נערים מהשכונה חבורה הסוחפת אותו אל שולי החוק, בין מעשי קונדס לעבריינות נוער במקום להתמיד בלימודיו בבית הספר. אמו זהבה (שרונה אלימלך), היא אם חד-הורית העובדת שעות ארוכות כדי לפרנס את מימון ואחותו הבכורה איריס (ימית סול), אינה מודעת להידרדרות במצבו הלימודי.

העלילה מתפתחת כאשר מנהל בית הספר מודיע למימון ולחבריו על כוונתו להשאירם כיתה בשל הישגיהם הנמוכים. בתגובה, החבורה רוקחת תוכנית לשדוד את סניף בנק הדואר המקומי ולגנוב ממנו בולים זאת במטרה למנוע את חלוקת התעודות.

אולם העניינים מסתבכים כאשר מימון נוסע לעיר ופוגש נערה שעמה הוא מתאהב בתו של שוטר מקומי. בעקבות השינוי בהתנהגותו, חבריו חושדים בו כי הפך לעד מדינה, כלומר בגד בהם. כעת עומד מימון בפני צומת דרכים האם להמשיך ולשמור אמונים לחבריו ולרחוב, או לבחור במסלול אחר לקיים את הבטחתו לאמו, לשוב ללימודים ולנסות לסלול לעצמו עתיד אחר.

## דמויות ושחקנים

## פרסים והוקרה
* פרס האוסקר לסרט הטלוויזיה הטוב ביותר של שנת 2005.
* פרס ראשון, פסטיבל הסרטים הבינלאומי באילת 2005.
* פסטיבל סרטי ילדים, בינלאומי דנוויל, ארצות הברית 2005.
* זכה ב־REMI AWARD - המקום הראשון בקטגוריית סרטי ילדים ונוער בינלאומיים, פסטיבל יוסטון, ארצות הברית 2005.
* פסטיבל FILM STOCK באנגליה.
* פרס האקדמיה לטלוויזיה - סרט הטלוויזיה הטוב ביותר (2005).

## קישורים חיצוניים

## הערות שוליים

קטגוריה:סרטי 2005
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטים ישראליים משנת 2005
עין לבנה

**עין לבנה** (באנגלית: **White Eye**) הוא סרט קצר ישראלי משנת 2019, בבימויו ובכתיבתו של תומר שושן. הסרט צולם בטייק אחד רציף ומתמקד בעימות בין צעיר תל אביבי לבין מהגר עבודה אריתראי, סביב זוג אופניים שנגנב. הסרט זכה להכרה בינלאומית והיה מועמד לפרס אוסקר לסרט הקצר הטוב ביותר בטקס פרסי אוסקר ה-93.

## תקציר העלילה
עומר, צעיר מתל אביב, מגלה את אופניו שנגנבו נעולים ברחוב. כאשר הוא מנסה להחזירם, הוא נתקל ביונס, מהגר עבודה מאריתריאה, שטוען כי רכש את האופניים בתום לב. העימות ביניהם מתפתח במהירות, ומעלה שאלות מוסריות וחברתיות על גזענות, זכויות מהגרים והיחס של הרשויות כלפי אוכלוסיות מוחלשות.

## צוות השחקנים הראשי
* דניאל גד – עומר
* דוויט טקלב – יונס

## הפקה
הסרט צולם בטייק אחד של כ-20 דקות, מה שמעניק לו תחושת דחיפות וריאליזם. הבחירה הזו מדגישה את המתח והמורכבות של הסיטואציה, ומאפשרת לצופה לחוות את האירועים בזמן אמת. הסרט הופק בתמיכת קרן מקור.

## פרסים ומועמדויות
* **מועמדות ל[[פרס אוסקר לסרט הקצר הטוב ביותר]]** – טקס פרסי האוסקר ה-93 (2021)
* **זוכה פרס חבר השופטים** – פסטיבל South by Southwest לשנת 2020.
* **זוכה פרס הסרט הקצר הטוב ביותר** – פסטיבל הסרטים הבינלאומי בחיפה (2019)
* **מועמדות לפרס Borders Award** – Palm Springs ShortFest

## ראו גם
* קולנוע ישראלי
* מועמדים ישראלים לפרס אוסקר

## קישורים חיצוניים

## הערות שוליים

קטגוריה:סרטים העוסקים בגזענות
קטגוריה:סרטים ישראליים קצרים
קטגוריה:סרטי 2019
מילת ישו

[ממוזער|ברית המילה של ישו, מנזר פראובראז'נסקי, [בולגריה]]
[ממוזער|מילת ישו מאת [ג'ובאני בליני באוסף פארנזה במוזיאון קפודימונטה ]]
**מילת ישו** היא אירוע מחייו של ישו המתואר בבשורת לוקאס בו נאמר כי שמונה ימים לאחר לידתו, נערכה לו ברית מילה והוא נקרא בשם ישוע כשם שנקבע לו מבעוד מועד על ידי המלאך בעת הבשורה. האירוע עומד בקנה אחד עם דיני ההלכה היהודית, המחייבים מילה לזכרים ביום השמיני להיוולדם, ובמהלכה ניתן להם שמם.

האירוע מצוין בלוח השנה הליטורגי של זרמים נוצריים שונים, לרוב בתאריך 1 בינואר. בכנסייה האורתודוקסית המזרחית הוא נחוג כחג מילת המשיח, ואילו בכנסייה הקתולית הוא מצוין כיום שמו הקדוש של ישו בעבר ב-1 בינואר, וכיום ב-3 בינואר, כיום זיכרון אופציונלי. גם בקהילות אנגליקניות רבות מצוין האירוע באותו תאריך.

מילת המשיח הפכה במהלך ההיסטוריה לנושא אמנותי רווח, בעיקר החל מהמאה ה־10, לעיתים כחלק ממחזורי חיים של ישו ולעיתים כנושא עצמאי, במיוחד בתקופת הרנסאנס. כמו כן, במהלך הדורות הופיעו מספר שרידים קדושים שטענו להיות העורלה של ישו (ערלתו) וזכו להוקרה במסורות נוצריות מסוימות.

## תיאורים במקורות התנ"כיים
תיאור מילת ישו בבשורת לוקאס הוא קצר ביותר, במיוחד בהשוואה לתיאורו המפורט בהרבה של פאולוס על מילתו שלו בפרק השלישי של האיגרת אל הפיליפים. הדבר הוביל את התאולוגים פרידריך שליירמאכר ודוד שטראוס לשער כי מחבר בשורת לוקאס הניח כי המילה היא עובדה היסטורית, או שמא הוא העביר אותה כפי שנזכרה על ידי מישהו אחר.

בנוסף לתיאור הקנוני בבשורת לוקאס, הבשורה הערבית לילדות מכילה את ההתייחסות הראשונה לשימור העורלה של ישו. בפרק השני מסופר הסיפור הבא: "וכאשר הגיע זמן מילתו, כלומר, היום השמיני, שבו ציוותה התורה למול את הילד, הם מלו אותו במערה. והאישה העברייה הזקנה לקחה את העורלה (אחרים אומרים שהיא לקחה את חבל הטבור), ושמרה אותה בקופסת אלבסטר של שמן נר הלילה. והיה לה בן שהיה רוקח, ואליו אמרה, 'היזהר שלא תמכור את קופסת האלבסטר הזו של משחת נר הלילה, גם אם יציעו לך שלוש מאות פני כסף עבורה'. זו הקופסה שמרים החוטאת רכשה, ובה שפכה את המשחה על ראשו ורגליו של אדוננו ישו המשיח, ומחתה אותה בשערות ראשה".

## קישורים חיצוניים

## הערות שוליים

קטגוריה:ישו
ספאא נאסר אלדין

**ספאא נאסר אל-דין** (בערבית: **صفاء ناصر الدين**; נולדה ב-5 במאי 1969) היא מהנדסת אלקטרוניקה פלסטינית שכיהנה כשרת התקשורת וטכנולוגיית המידע בממשלות הרשות הפלסטינית בין השנים 2012 ל-2014.

## ביוגרפיה
ספאא נולדה בירושלים ב-1969 ולמדה בבית הספר שמידט. היא סיימה תואר ראשון בהנדסת אלקטרוניקה בהצטיינות באוניברסיטת אל-קודס באבו דיס ב-1994, ועבדה באוניברסיטה. בהמשך סיימה תואר שני ב בטולוז ודוקטורט ב. היא עבדה במכון הטכנולוגי וואג'די אבו גריבה כדיקנית ומנהלת המכון, וכמו גם כיועצת לשר התקשורת וטכנולוגיית המידע ובמספר מוסדות רשמיים.

בשנת 2010 מונתה לתפקיד דיקנית מכללת הינד אל-חוסייני לבנות באוניברסיטת אל-קודס, ובהמשך, בין 2014 ל-2021, הייתה סגנית נשיא של האוניברסיטה, ומזכ"לית הנשיאות שלה.

במאי 2012 מונתה לכהן כשרת התקשורת וטכנולוגיית המידע בממשלות הרשות הפלסטינית, והייתה לאישה הראשונה המכהנת בתפקיד שרת התקשורת בעולם הערבי, תפקיד בו כיהנה עד 2014.

ספאא חברה באגודת הקוד הפתוח הפלסטינית מאז נובמבר 2009, חברה באגודה הפלסטינית בצרפת בשנים 1998–2003, חברה בכוח המשימה הלאומי של ארגון הסחר העולמי מאפריל 2011, חברה בוועדה הארצית לפיתוח מרשם האוכלוסין והאוטומציה משנת 2011 וחברה בקבוצה המייעצת להצטרפות הרשות הפלסטינית לארגון הסחר העולמי (WTO).

ב-3 בפברואר 2018 הוקמה בפעם השנייה מועצת המנהלים של המועצה העליונה לחדשנות ומצוינות, ונשיא הרשות הפלסטינית מחמוד עבאס מינה אותה כחברה בה, ב-1 באפריל 2024 מונה הרכב המועצה מחדש והיא המשיכה לקדנציה נוספת בתפקיד.

ב-2017 קיבלה את אות לגיון הכבוד הצרפתי בדרגת אביר, ב-2019 קיבלה את פרס היצירה הערבית.

## קישורים חיצוניים

## הערות שוליים

קטגוריה:בוגרי אוניברסיטת אל-קודס
קטגוריה:בוגרי אוניברסיטת בורדו
קטגוריה:בוגרי אוניברסיטת טולוז
קטגוריה:שרי ממשלת הרשות הפלסטינית
קטגוריה:פוליטיקאיות פלסטיניות
קטגוריה:פלסטיניות שנולדו ב-1969
קטגוריה:פלסטינים שנולדו ב-1969
מקהנרי

קטגוריה:שמות משפחה סקוטיים
קטגוריה:שמות משפחה פטרונימיים
אליזבת הראשונה כנסיכה

**אליזבת הראשונה כנסיכה** הוא דיוקן שמן על לוח עץ, המתוארך לסביבות שנת 1546 ומיוחס לצייר ההולנדי ויליאם סקרוטס , שפעל באנגליה בתקופת שלטונו של הנרי השמיני. היצירה נחשבת לדיוקן המרשים והמהותי ביותר של אליזבת הראשונה טרם עלייתה לשלטון, ומתארת אותה בצעירותה, בזמן שמעמדה הפוליטי היה עדיין מורכב. הציור נמצא כיום באוסף המלכותי של בריטניה, ומוצג בחדר הציור של המלכה בטירת וינדזור.

## תיאור היצירה
הדיוקן מתאר את אליזבת עומדת בתנוחה פשוטה ומאופקת, כאשר בידה ספרים – ספר קטן, שמזוהה ככל הנראה עם הברית החדשה, וספר גדול יותר, המזוהה עם הברית הישנה. שיבוץ הספרים בציור מבטא את ה"אופי הפנימי" של אליזבת, מונח שהיא עצמה השתמשה בו במכתב לאחיה, בו כתבה כי הדיוקן הוא "הצל החיצוני של הגוף" והביעה רצון כי "מחשבותיה הפנימיות" יהיו יותר בקרבתו. בציור כלולים שני ספרים: ספר קטן, אשר ככל הנראה מתייחס לברית החדשה, וספר גדול יותר, אשר מתייחס לברית הישנה. הפשטות בתנוחתה של אליזבת מועשרת על ידי נוכחות הספרים. הציור מצויר בקפידה ומבליט את פאר הבגד והתכשיטים.

לבושה של אליזבת מצויר בקפדנות יוצאת דופן. שמלתה עשויה ממשי ארגמן בדוגמת רימונים, ובה קווים עדינים של זהב, המעידים כי היא נארגה גם בחוטי מתכת יקרה. חלקי הלבוש הקדמיים והתחתונים עשויים מבד יקר עוד יותר – בד כסף משובץ בזהב – שבו מופיעים דגמים צפופים של לולאות זהב בדוגמת רימון, על רקע בצבע כסף חיוור. מדובר בבד נדיר שהיה מותר לשימוש רק למלך ולבני משפחתו הקרובים ביותר לפי חוקי חצר המלכות האנגליים. עיצוב זה נתפס כרמז למוצאה המלכותי, בייחוד על רקע העובדה שהציור נוצר שלוש שנים בלבד לאחר שהוחזרה לקו הירושה בחוק הירושה השלישי, בעוד שמעמדה הפורמלי נותר לא לגיטימי.

## האמן והרקע ההיסטורי
[250px|ממוזער|ימין|[דיוקן אדוארד השישי (ויליאם סקרוטס, 1546–1547)|דיוקן אדוארד השישי  מאת ויליאם סקוטס]]
הציור נחשב כי צויר עבור אביה של אליזבת, המלך הנרי השמיני, אך תועד לראשונה בשנת 1547 ברשימת האוסף של אחיה החורג, אדוארד השישי, שם תואר כ"the picture of the Ladye Elizabeth her grace with a booke in her hande her gowne like crymsen clothe". בשנת 1547 שלחה הנסיכה אליזבת דיוקן של עצמה לאחיה, בצירוף מכתב בו כינתה את הדיוקן "the outwarde shadow of the body", והביעה משאלה כי ה"מחשבה הפנימית" שלה תוכל להיות בנוכחותו לעיתים קרובות יותר.

בציור יש מאפיינים סגנוניים דומים לדיוקן של אדוארד השישי (RCIN 404441), ושני הלוחות צוירו על עץ שמקורו באותו עץ. על כן הועלתה השערה כי שני הציורים נוצרו על ידי אותו אמן, ויליאם סקרוטס, שהיה צייר הולנדי שהועסק על ידי הנרי השמיני משנת 1545 ונשאר בשירות המלוכה עד עליית מרי הראשונה לשלטון בשנת 1553.

הציור הופיע בספרו של פיין (Pyne) משנת 1819, כתלוי בחדר השינה המלכותי הישן בטירת וינדזור.

## היסטוריית הרכישה וההצגה
הדיוקן נחשב כי צויר במקור עבור המלך הנרי השמיני. הוא מופיע לראשונה ברשימת האוסף של אדוארד השישי משנת 1547, שם תואר כ"תמונתה של העלמה אליזבת, עם ספר בידה, לבושה בגדי ארגמן". במהלך המאות הבאות עבר הציור גלגולים שונים: הוא נמצא באולם הפרטי של ארמון וייטהול בשנת 1639, נמכר בשנת 1651 בזמן הרפובליקה האנגלית, והושב לאוסף המלכותי עם השבת המלוכה. בשנת 1819 הופיע בספרו של פיין, שבו תועד כשהוא תלוי בחדר השינה המלכותי הישן בטירת וינדזור.

## הערות שוליים

קטגוריה:דיוקנאות נשים
קטגוריה:ציורי שמן
קטגוריה:נשים בציור
קטגוריה:ציורים באוסף המלכותי של הממלכה המאוחדת
קטגוריה:ציורים מהמאה ה-16
קטגוריה:דיוקנאות של משפחת המלוכה הבריטית
קטגוריה:ילדים בציור
Younger and Hotter Than Me

"**Younger and Hotter Than Me**" הוא שיר של הזמרת האמריקאית סלינה גומז והמפיק המוזיקלי האמריקאי בני בלנקו, שיצא לאור ב-ב-21 במרץ 2025, על ידי חברות התקליטים SMG Music LLC, Friends Keep Secrets ואינטרסקופ רקורדס, כסינגל השלישי מתוך אלבום האולפן המשותף שלהם, *[[I Said I Love You First]]*. גומז ובלנקו כתבו את השיר עם פיניאס או'קונל, והפיקו שני האחרונים יחד עם ברט שודל.

## רקע והוצאה
בפברואר 2025 הכריזו גומז ובלנקו על פרויקט משותף, *I Said I Love You First*. מאוחר יותר יצא לאור הסינגל המוביל של האלבום, "Call Me When You Break Up", בהשתתפות גרייסי אברמס. ב-14 בפברואר בראיון שלהם למגזין *Interview*, הם רמזו על סינגל נוסף ששמו "Younger and Hotter Than Me". ב-20 במרץ הכריזה גומז רשמית על יציאת השיר, לצד וידאו קליפ.

## וידאו קליפ
ב-21 במרץ 2025 עלה "Younger and Hotter Than Me" לפלטפורמות ההורדה הדיגיטלית והסטרימינג, לצד וידאו קליפ בבימויו של ג'ייק שרייר.

הקליפ נפתח עם גומז כאשר היא באולפן נטוש, מוקף בסטים מכוסים באבק. היא מתעוררת בחלל המזכיר את הסלון מסדרת הטלוויזיה "המכשפים מווייברלי פלייס", בה שיחקה. בהמשך עוברת גומז בסט בסגנון הסרט היי סקול מיוזיקל, המלא בבני נוער רוקדים. בלנקו מצטרף אליה לזמן קצר לארוחת צהריים, ולבסוף עוזב ומותיר אותה לבדה.

## פרסים ומועמדויות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירי בני בלנקו
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מייקל פולק
קטגוריה:שירים שנכתבו על ידי סלינה גומז
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת A&M רקורדס
Sunset Blvd

"**Sunset Blvd**" (בעברית: **שדרות סאנסט**) הוא שיר של הזמרת האמריקאית סלינה גומז והמפיק המוזיקלי האמריקאי בני בלנקו, שיצא לאור ב-14 במרץ 2025, על ידי חברות התקליטים SMG Music LLC, Friends Keep Secrets ואינטרסקופ רקורדס, כסינגל השני מתוך אלבום האולפן המשותף שלהם, *[[I Said I Love You First]]*. בלנקו וגומז כתבו את השיר עם ג'סטין טרנטר, קשמיר קאט, מייקל פולק, אמנדה אייבנז וג'רמי מלוין, והפיק הראשון יחד עם כרום ספארקס וברט שודל.

## רקע והוצאה
בפברואר 2025 הכריזו גומז ובלנקו על פרויקט משותף, *I Said I Love You First*. מאוחר יותר יצא לאור הסינגל המוביל של האלבום, "Call Me When You Break Up", בהשתתפות גרייסי אברמס, ובהמשך רמזו על סינגל נוסף ששמו "Younger and Hotter Than Me". ב-4 במרץ נחשפה רשימת הרצועות של האלבום ברשתות החברתיות, ובשבוע שלאחר מכן הכריזו רשמית על הסינגל הבא מתוכו, "Sunset Blvd".

## סגנון
"Sunset Blvd" מתואר כרצועת סינת'פופ, אמביינט פופ ודרים פופ, ומקור שמו מרחוב בעל אותו שם בלוס אנג'לס, בו ערכו גומז ובלנקו את הדייט הראשון שלהם.

## וידאו קליפ
ב-14 במרץ 2025 עלה "Sunset Blvd" לפלטפורמות ההורדה הדיגיטלית והסטרימינג, לצד וידאו קליפ בבימויה של פטרה קולינס.

בקליפ שאבה גומז השראה מקלאסיקות קאלט ומאסתטיקות משנות ה-80. התסרוקת והאיפור שלה היוו מחווה לסרטו של פרנסיס פורד קופולה משנת 1982, "One from the Heart".

## פרסים ומועמדויות

## מיקומי שיא

## היסטוריית יציאות לאור

## הערות שוליים

קטגוריה:שירי סלינה גומז
קטגוריה:שירי בני בלנקו
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מייקל פולק
קטגוריה:שירים שנכתבו על ידי סלינה גומז
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת A&M רקורדס
עד שתחזור (סרט)

**עד שתחזור** הוא סרט קולנוע ישראלי משנת 2022 בכתיבה ובימוי של שרי אזולאי תורג'מן, עם הלל ינאי שני, דניאל ליטמן ועדי גילת בתפקידים הראשיים.

הסרט הוא על נערה שהחליטה ללא רשות לשוט ביאכטה המשפחתית לכרתים כדי למצוא שם את אביה, ימאי שנעלם.

את התפקיד הראשי מגלמת הנערה הלל ינאי שני ללא ניסיון משחק שפעילה מגיל צעיר בשבט צופי ים.

הסרט זכה בפרס הסרט הטוב ביום בפסטיבל הסרטים הבינלאומי בוורשה, 2022.
## תקציר העלילה
מאיה אלקיים (הלל ינאי שני) היא נערה בת 16 שאביה האהוב דוד (מוריס כהן) עבד כמלח ראשי על ספינת משא בכרתים ונעלם. היא מחליטה למצוא אותו בעצמה, מתגנבת למרינה לסירת המפרש המשפחתית הקטנה בכוונה להפליג לקפריסין ולמצוא אותו שם. היא לא משתפת בסוד את אמה אורלי (עדי גילת) ואחיה אסף (אופק פסח). אסף הוא כדורגלן מצטיין שהחליט לעזוב את קבוצתו ולהתגייס אך בגלל נטייתו לאלימות הוא מסתבך בתגרה ומורחק זמנית על ידי מפקדו.

מאיה שמנוסה בשיט סירות מצליחה לאחר מסע מפרך להגיע לנמל לרנקה בסירתה הנקראת "ליידי בירד".

מנוע הסירה מתקלקל ואז היא פוגשת במאי יווני בשם ניקוס (דניאל ליטמן) שמוכן לתקן את הסירה בתנאי שיצטרף אליה לשיט לכרתים. במסע מזהה ניקוס בתעודות שלה את אביה, מביא אותה לספינת בה עבד והקפטן (הולגר ירמיש) מסביר לה שאביה נפל לים וכל החיפושים אחריו נכשלו.

מאיה נפרדת מניקוס בחזרה ללרנקה כשהיא מנתקת את מכשיר האיכון והקשר. אורלי ואסף מגיעים ללרנקה ומנסים להתקשר אליה ללא תועלת. היא צוללת ליד הסירה, רואה בדמיונה את אביה ומתחבקת אתו. לאחר מכן היא חוזרת בשארית כוחותיה לסירה, פותחת את הקשר ומכשיר האיכון ועונה לקריאותיה של אמה.

## צוות השחקנים

## קישורים חיצוניים

*קדימון לעד שתחזור, באתר יוטיוב
*על הסרט, באתר יוטיוב
*עד שתחזור, באתר אידיבי
*עד שתחזור, בספר הקולנוע הישראלי

קטגוריה:סרטי 2022
קטגוריה:סרטים ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטי יונייטד קינג
קטגוריה:סרטים ישראליים משנת 2022